EkBass/fiwiki-20250220-pages-articles huggingface dataset:
Dag Malmberg

Dag Åke Sigvard Malmberg (s. 18. tammikuuta 1953 Gävle, Ruotsi) on ruotsalainen näyttelijä. Hänet tunnetaan kansainvälisesti parhaiten poliisipäällikkö Hans Pettersonin roolista ruotsalais-tanskalaisessa rikossarjassa Silta (2011–2015). ==Filmografia== *2000 – Den bästa sommaren *2001 – Laulu Martinille *2005 – Krama mig *2006 – Van Veeteren – Fallet G *2007 – Tatuerad torso *2007 – Den krossade tanghästen *2008 – Nattrond *2008 – Glasdjävulen *2008 – Eldsdansen *2008 – Guldkalven *2009 – Göta kanal 3 – Kanalkungens hemlighet *2009 – Så olika *2010 – Sound of Noise *2011 – Den som vakar i mörkret *2011 – Det lömska nätet *2011 – En man med litet ansikte *2011 – Hur många lingon finns det i världen? *2012 – Johan Falk: Soluttautuja *2012 – Call Girl *2013 – Rendez-vous à Kiruna) *2014 – Kommissarien och Havet *2014 – Och Piccadilly Circus ligger inte i Kumla *2014 – Micke & Veronica ===Televisiosarjat=== *1988 – Träpatronerna *1994–1995 – År av drömmar *1997 – Glappet *1999 – Jakten på en mördare'' *1999–2001 – Sjätte dagen *2003 – De drabbade *2003 – En ö i havet *2004 – Orka! Orka! *2006 – Den som viskar *2008 – Selma *2009 – Fallet *2009 – Stenhuggaren *2010 – Saltön *2010 – Drottningoffret *2011–2015 – Silta *2015 – Glada hälsningar från Missångerträsk *2016 – Nousuvesi ==Lähteet== Luokka:Ruotsalaiset näyttelijät Luokka:Vuonna 1953 syntyneet Luokka:Elävät henkilöt
Hong Kong Central Harbourfront Circuit

Hong Kong Central Harbourfront Circuit () on katurata Central and Western Districtissä Hongkongissa Kiinassa. Se valmistui vuoden 2016 Formula E -sarjan osakilpailua varten. Radalla kilpailtiin ensimmäistä kertaa 9. lokakuuta 2016. ==Voittajat== ===Formula E=== Kausi Kuljettaja Talli Raportti 2016–2017 Sébastien Buemi Renault e.dams Raportti 2017–2018 Sam Bird DS Virgin Raportti 2017–2018 Felix Rosenqvist Mahindra Raportti 2018–2019 Edoardo Mortara Venturi Raportti ==Lähteet== *Hong Kong Central Harbourfront Circuit FIA Formula E Championship *Kartta ja radan historiaa RacingCircuits.info ===Viitteet=== Luokka:Kiinan moottoriradat Luokka:Formula E -radat * Luokka:Hongkongin rakennukset ja rakennelmat
Emory University

Emory University on yksityinen yliopisto Yhdysvaltojen Georgian osavaltiossa, Atlantan esikaupunkialueella. Se kuuluu Carnegie-luokitusjärjestelmässä ylimpään R1-luokkaan eli tutkimusyliopistojen joukkoon. Vuonna 1995 Emory otettiin mukaan 60 tutkimusyliopistosta muodostuvaan järjestöön The Association of American Universities (AAU). U.S. News & World Report -lehden Yhdysvaltojen yliopistojen rankinglistauksessa se oli vuonna 2015 sijalla 20. Vuonna 2016 Times Higher Education sijoitti sen sijalle 17 ja koko maailman yliopistoista sijalle 86.Emory U, The World University Rankings, Times Higher Education 2016. Viitattu 13.10.2016. ==Historiaa== Emory University on vuonna 1785 perustetun Georgian yliopiston jälkeen osavaltion toiseksi vanhin korkeakoulu. Se perustettiin vuonna 1836 nimellä Emory College pieneen Oxfordin kylään, joka sai nimensä siitä, että yliopiston metodistiuskoiset perustajat olivat itse opiskelleet englantilaisessa Oxfordin yliopistossa. Yliopisto taas nimettiin metodistipiispa John Emoryn mukaan. Vuonna 1915 oppilaitos muutti Atlantaan ja sai nimen Emory University. Oxfordissa toimii yhä yliopistoon kuuluva liberal arts college nimeltä Oxford College. ==Opintoaloja ja yhteistyökuvioita== Emory Universityllä on yhdeksän osastoa, yleissivistävän Oxford Collegen lisäksi muun muassa kauppatieteellinen, oikeustieteellinen, lääketieteellinen ja teologinen tiedekunta. Emory, Georgia Tech ja Pekingin yliopisto ylläpitävät lääketieteellisen tekniikkaan erikoistunutta tiedekuntaa. Atlantassa sijaitsee myös yhdessä Nanjingin yliopiston kanssa ylläpidetty, Kiinan kulttuuriin erikoistunut Confucius Institute. Emory University tekee myös laajaa yhteistyötä korealaisen KAIST- yliopiston kanssa. == Lähteet == ==Aiheesta muualla== Luokka:Georgian osavaltion yliopistot ja korkeakoulut
John James (näyttelijä)

John James (oik. John James Anderson, s. 18. huhtikuuta 1956 Minneapolis, Minnesota) on yhdysvaltalainen näyttelijä. Hänet tunnetaan parhaiten Jeff Colbyn roolista, jota hän esitti vuosina 1981–1989 televisiosarjoissa Dynastia ja Colbyt. James näytteli samaa hahmoa myös minisarjassa Dynastia – viimeinen luku (1991). James on sittemmin esiintynyt muun muassa sarjoissa As the World Turns ja All My Children. == Yksityiselämä == James meni naimisiin malli Denise Ellen Cowardin kanssa vuonna 1989. Heidän tyttärensä Laura James voitti Huippumalli haussa -kilpailun vuonna 2012. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Elizabeth Phillips

Elizabeth Phillips (s. 20. elokuuta 1986 Omak, Washington) on yhdysvaltalainen vapaaottelija. Hän on otellut aiemmin UFCssä ja Invicta FC:ssa. Ennen vapaaottelua Phillips työskenteli henkilökohtaisena urheiluvalmentajana.Elizabeth Phillips ufc.com Viitattu 10.10.2016 ==Vapaaottelu-ura== ===Amatöörinä=== Phillips otteli ensi kerran amatöörinä Washingtonissa muun muassa LOTC- ja ROTR-järjestöissä. Hänen uransa ensimmäinen ottelu käytiin 20. kesäkuuta 2011, jolloin Phillipsin kamppailu päättyi tasapeliin. Hän voitti seuraavat kaksi kamppailua tuomariäänin Taylor Hughesia ja Melissa Deeria vastaan. Maaliskuussa 2012 Phillips kärsi amatööriuransa ensimmäisen tappion Jessamyn Dukea vastaan luovutuksella. Hän voitti seuraavan kamppailunsa Priscilla Whitea vastaan hajaäänin. Se oli samalla Phillipsin viimeinen amatööriottelu ennen hänen siirtymistään ammattilaiseksi. ===Ammattilaisura=== Phillips hävisi uransa ensimmäisen ammattilaisottelun syyskuussa 2012 Miriam Nakamotoa vastaan. Kamppailu päättyi toisessa erässä tekniseen tyrmäykseen. ====Conquest of the Cage (2013–2014)==== Phillips siirtyi ottelemaan Conquest of the Cage -järjestöön, jossa hänen avauskamppailunsa oli Stevie VanAsschea vastaan heinäkuussa 2013. Phillips voitti kamppailun teknisellä tyrmäyksellä viimeisessä erässä. Marraskuussa hän jatkoi voittokulkuaan Kristen Stenzelia vastaan. Phillips voitti kamppailun luovutuksella 49 sekunnissa, saadessaan Stenzelin takakuristukseen. 2014 Phillips kamppaili vielä kahdesti. Helmikuussa hän kohtasi Rachael Swatezin, jonka hän voitti teknisellä tyrmäyksellä lyönnein kolmannessa erässä. Toukokuussa Phillips kohtasi Katie Howardin ja voitti hänet tuomariäänin. ====UFC (2014–2016)==== Phillips otteli UFC:ssä ensimmäisen kerran 14. kesäkuuta 2014 UFC 174 -tapahtumassa. Hän hävisi kamppailunsa Valérie Létourneaulle hajaäänin (28–29, 29–28, 29–28). Sama kohtalo toistui myös seuraavassa kamppailussa Milana Dudievaa vastaan elokuussa 2014. Macaossa käyty kamppailu päättyi hajaäänin (30–27, 28–29, 29–28) Phillipsin tappioon, joka oli samalla hänen uransa toinen peräkkäinen tappio. 2015 Phillips otteli yhden kerran, kohdatessaan Jessamyn Duken heinäkuussa. Hän voitti ensimmäisen ottelunsa UFC:ssä tuomariäänin (29–28, 29–28, 29–28). 2016 Phillips kohtasi syntymäpäivänään Raquel Penningtonin UFC 202 -tapahtumassa. Hän hävisi kamppailun tuomariäänin (30–27, 30–27, 30–27).RAQUEL PENNINGTON VS ELIZABETH PHILLIPS mmafighting.com 21.8.2016 Viitattu 11.10.2016 Tappion jälkeen hänet vapautettiin sopimuksestaan. ====Invicta FC (2017)==== UFC:n jälkeen Phillips siirtyi ottelemaan Invictaan höyhensarjaan, jossa hän kohtasi Leah Letsonin. Phillips hävisi kamppailun tyrmäyksellä ensimmäisessä erässä. ==Lähteet== Luokka:Yhdysvaltalaiset vapaaottelijat Luokka:Vuonna 1986 syntyneet Luokka:Elävät henkilöt
Kyle Chalmers

ui vain alkuerissä Kyle Chalmers (s. 25. kesäkuuta 1998 Port Lincoln, Etelä- Australia) on australialainen uinnin olympiavoittaja. Hän edustaa Marion Swimming Clubia ja häntä valmentaa Peter Bishop. Chalmers voitti Rio de Janeiron olympialaisissa 2016 kultaa 100 metrin vapaauinnissa nuorten maailmanennätysajalla 47,58. Puolimatkassa hän oli ollut vasta seitsemäntenä. Hän saavutti lisäksi pronssia 4 × 100 metrin vapaa- ja sekauintiviesteissä. Vuodelle 2021 siirretyissä Tokion olympialaisissa hän saavutti jälleen kolme mitalia. Hän saavutti hopeaa 100 metrin vapaauinnissa ennätystään sivuavalla ajalla 47,08, jolla hän hävisi Yhdysvaltain Caeleb Dresselille 0,06 sekuntia. Puolimatkassa Chalmers oli kolmantena 0,32 sekuntia Dresseliä jäljessä. Chalmers sai Tokiossakin kaksi viestipronssia, tällä kertaa 4 × 100 metrin ja 4 × 200 metrin vapaauintiviesteissä. Pariisin olympialaisissa 2024 hän saavutti hopeaa 100 metrin vapaauinnissa ajalla 47,48 sekä 4 × 100 metrin vapaauintiviestissä ja sekajoukkueiden sekauintiviestissä. Kazanin MM- kilpailuissa 2015 Chalmers ui alkuerissä Australian 4 × 100 metrin sekauintiviestijoukkueessa, joka loppukilpailussa sai toisella kokoonpanolla hopeaa. Gwangjun MM-kilpailuissa 2019 hän saavutti kultaa 4 × 200 metrin vapaauintiviestissä, hopeaa 100 metrin vapaauinnissa ennätysajallaan 47,08 ja 4 × 100 metrin vapaauinnin sekaviestissä sekä pronssia 4 × 100 metrin vapaauintiviestissä. Budapestin MM-kilpailuissa 2022 hän saavutti 4 × 100 metrin vapaauintiviesteissä kultaa sekajoukkueiden ja hopeaa miesten kilpailussa. Fukuokassa 2023 hän voitti maailmanmestaruuden 100 metrin vapaauinnissa ajalla 47,15 sekä miesten ja sekajoukkueiden 4 × 100 metrin vapaauintiviesteissä. Lisäksi hän sai pronssia 4 × 200 metrin vapaauinti- ja 4 × 100 metrin sekauintiviesteissä. Chalmers voitti Melbournen lyhyen radan MM- kilpailuissa 2022 kultaa 100 metrin vapaauinnissa kisaennätyksellä 45,16, 4 × 50 metrin vapaauintiviestissä ja 4 × 100 metrin sekauintiviestissä. Hän saavutti viesteissä lisäksi kolme hopeaa ja yhden pronssin. Chalmers saavutti Tyynenmeren-mestaruuskilpailuissa 2018 kultaa 100 metrin vapaauinnissa sekä kolme viestimitalia. Saman vuoden Gold Coastin Kansainyhteisön kisoissa hän saavutti neljä kultaa ja yhden hopean sekä Birminghamin Kansainyhteisön kisoissa 2022 kolme kultaa ja yhden hopean Chalmers saavutti Nanjingin nuorten olympialaisissa 2014 pronssia poikien 4 × 100 metrin sekauintiviestissä sekä sekajoukkueiden 4 × 100 metrin vapaauintiviestissä ja 4 × 100 metrin sekauintiviestissä, jossa hän ui vain alkuerissä. Singaporen nuorten MM- kilpailuissa 2015 hän voitti kultaa 50 ja 100 metrin vapaauinneissa sekä 4 × 100 metrin vapaauintiviestissä. Lisäksi hän sai hopeaa poikien 4 × 200 metrin vapaauintiviestissä sekä sekajoukkueiden 4 × 100 metrin vapaa- ja sekauintiviesteissä sekä pronssia poikien 4 × 100 metrin sekauintiviestissä. == Lähteet ja huomautukset == Luokka:Australialaiset uimarit Luokka:Australialaiset olympiavoittajat Luokka:Vuonna 1998 syntyneet Luokka:Elävät henkilöt
Vüqar Nadirov

Vüqar Ərşad oğlu Nadirov (; s. 15. kesäkuuta 1987 Seidli, Azerbaidžanin SNT, Neuvostoliitto, nykyinen Seyidli, Azerbaidžan) on azerbaidžanilainen jalkapalloilija. Hän edustaa Azerbaidžanin valioliigassa pelaavaa Karabahia ja on pelipaikaltaan hyökkääjä. ==Muuta== Hänen isänsä kuoli Vuoristo-Karabahin sodassa.Aqil Abbas: "Vüqar Nadirov əjdaha futbolçudur" Adil Nadirov: “Vüqarın atası Qarabağda şəhid olub, onu Rusiyada oynamağa qoymaram" ==Lähteet== ==Aiheesta muualla== * Vüqar Nadirov National Football Teams-sivustolla Luokka:Elävät henkilöt Luokka:Vuonna 1987 syntyneet Luokka:Azerbaidžanilaiset jalkapalloilijat
Margaret Wambui

Margaret Nyairera Wambui (s. 5. syyskuuta 1995) on kenialainen juoksija, jonka päämatka on 800 metrin juoksu. Hän kilpailee myös 400 metrillä. Hän on pituudeltaan 171 cm. Wambui voitti Eugenen alle 20-vuotiaiden MM-kilpailuissa kultaa 800 metrillä ajalla 2.00,49. Seuraavana vuonna hän karsiutui Pekingin MM-kilpailuissa saman matkan alkuerissä. Hän saavutti Portlandin MM- hallikilpailuissa 2016 pronssia 800 metrillä ennätysajallaan 2.00,44. Hän voitti samana vuonna Kenian-mestaruuden 400 metrillä ennätyksellään 51,39. Wambui saavutti Durbanin Afrikan-mestaruuskilpailussa 2016 hopeaa 400 metrillä ja pronssia 4 × 400 metrin viestissä. Rio de Janeiron olympialaisissa 2016 hän sai pronssia 800 metrillä ennätysajallaan 1.56,89. Hän voitti Kenian- mestaruuden 800 metrillä 2017. Saman vuoden Lontoon MM-kilpailuissa hän oli 800 metrillä neljäs. Birminghamin MM-hallikilpailuissa 2018 hänet hylättiin 800 metrin alkueräjuoksussa. Wambui saavutti Gold Coastin Kansainyhteisön kisoissa 2018 hopeaa 800 metrillä ajalla 1.58,07. == Henkilökohtaiset ennätykset == === Ulkoradat === Laji Aika Paikka Päivä 400 m 51,39 Nairobi 28. toukokuuta 2016 800 m 1.56,87 Zürich 24. elokuuta 2017 === Sisäradat === Laji Aika Paikka Päivä 800 m 2.00,44 Portland 20. maaliskuuta 2016 == Lähteet == Luokka:Kenialaiset pikajuoksijat Luokka:Kenialaiset keskimatkojen juoksijat Luokka:Kenialaiset olympiamitalistit Luokka:Vuonna 1995 syntyneet Luokka:Elävät henkilöt
Chips Keswick

John Chippendale "Chips" Lindley Keswick (2. helmikuuta 1940 Shanghai – 17. huhtikuuta 2024) oli brittiläinen liikemies ja jalkapallovaikuttaja, joka toimi Englannin Valioliigassa pelaavan Arsenalin puheenjohtajana vuosina 2013–2020. Keswick loi pitkän uran pankkiirina. Hän toimi yksityisen sektorin lisäksi muun muassa Bank of Englandin johtokunnan jäsenenä. == Lähteet == Luokka:Brittiläiset liikemiehet Luokka:Brittiläiset yritysjohtajat Luokka:Brittiläiset elinkeinoelämän vaikuttajat Luokka:Pankinjohtajat Luokka:Brittiläiset urheiluvaikuttajat Luokka:Vuonna 1940 syntyneet Luokka:Vuonna 2024 kuolleet
Aleksandr Bessmertnyh

Aleksandr Aleksandrovitš Bessmertnyh (; s. 10. marraskuuta 1933 Bijsk) on venäläinen diplomaatti, joka toimi lyhyen aikaa myös Neuvostoliiton ulkoministerinä joulukuusta 1990 elokuuhun 1991. Tätä ennen hän oli toiminut ensimmäisenä apulaisulkoministerinä vuodesta 1988 ja Neuvostoliiton Yhdysvaltain-suurlähettiläänä. Luokka:Neuvostoliiton ulkoministerit Luokka:Neuvostoliiton suurlähettiläät Luokka:Vuonna 1933 syntyneet Luokka:Elävät henkilöt
I-54 (1926)

I-54 oli keisarillisen Japanin laivaston vuonna 1927 valmistunut I-53-luokan sukellusvene. == Valmistus == Alus tilattiin vuoden 1923 hankinnoissa Sasebon laivastontelakalta, missä köli laskettiin 15. marraskuuta 1924. Alus laskettiin vesille 15. maaliskuuta 1926 ja otettiin palvelukseen 15. joulukuuta 1927.Nishida == Palvelus == Alus nimettiin 20. toukokuuta 1942 uudelleen I-154:ksi. Alus poistettiin alusluettelosta 20. marraskuuta 1945 ja romutettiin vuonna 1946. == Lähteet == * * === Viitteet === Luokka:I-53-luokan sukellusveneet Luokka:Japanilaiset toisen maailmansodan sukellusveneet
Michael Johnson

Michael Johnson -nimisiä henkilöitä ovat: * Michael Johnson (s. 1967), yhdysvaltalainen pikajuoksija, olympiavoittaja ja maailmanmestari * Michael Johnson (s. 1986), yhdysvaltalainen vapaaottelija * Michael Johnson (s. 1988), englantilainen jalkapalloilija
I-55 (1925)

I-55 oli keisarillisen Japanin laivaston vuonna 1927 valmistunut I-53-luokan sukellusvene. == Valmistus == Alus tilattiin vuoden 1923 hankinnoissa Kuren laivastontelakalta, missä köli laskettiin 1. huhtikuuta 1924. Alus laskettiin vesille 2. syyskuuta 1925 ja otettiin palvelukseen 5. syyskuuta 1927.Nishida == Palvelus == Alus nimettiin 20. toukokuuta 1942 uudelleen I-155:ksi. Se poistettiin alusluettelosta 20. marraskuuta 1945 ja romutettiin vuonna 1946. == Lähteet == * * === Viitteet === Luokka:I-53-luokan sukellusveneet Luokka:Japanilaiset toisen maailmansodan sukellusveneet
I-58 (1925)

I-58 oli keisarillisen Japanin laivaston vuonna 1928 valmistunut I-53-luokan sukellusvene. == Valmistus == Alus tilattiin vuoden 1923 hankinnoissa Yokosukan laivastontelakalta, missä köli laskettiin 3. joulukuuta 1924. Alus laskettiin vesille 3. lokakuuta 1925 ja otettiin palvelukseen 15. toukokuuta 1928.Nishida == Palvelus == Alus nimettiin 20. toukokuuta 1942 uudelleen I-155:ksi. Se poistettiin alusluettelosta 30. marraskuuta 1945. Miehistö upotti aluksensa 1. huhtikuuta 1946. == Lähteet == * * === Viitteet === Luokka:I-53-luokan sukellusveneet Luokka:Japanilaiset toisen maailmansodan sukellusveneet
Fairfield University

Fairfield University on yksityinen tutkimusyliopisto Yhdysvaltojen Connecticutin osavaltiossa, Fairfieldin kunnassa. Jesuiittojen perustamassa ja ylläpitämässä yliopistossa opiskelee viitisen tuhatta opiskelijaa. Vuonna 2016 Fairfield valittiin maailman 20 lupaavimman joukkoon konsulttiyritys Firetailin raportissa yliopistoista, jotka voivat nousta maailman eliittiin vuoteen 2030 mennessä.Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon , Etelä-Saimaa 12.8.2016. Viitattu 10.10.2016. ==Lähteet== ==Aiheesta muualla== Luokka:Connecticutin yliopistot ja korkeakoulut Luokka:Yhdysvaltain katoliset yliopistot ja korkeakoulut
Jota

Jota on espanjalaisen kansanmusiikin laji ja tanssi. Se on syntyisin Pohjois- Espanjan Aragonian alueelta, mutta nykyisin se esiintyy kautta Espanjan erilaisina variaatioina. Alun perin jota saattoi olla osa hedelmällisyysrituaaleja. Sen saattoi myös mahdollisesti tuoda Espanjaan keskiajalla arabialainen runoilija Aben Jot, tai sen toi maahan joku juutalainen. Jotaa esitettiin tanssina ensimmäistä kertaa vuonna 1761. Se on edelleen suosittu tanssi aragonialaisissa kyläjuhlissa. Tanssiin osallistuvat yleensä vain miehet. Jota alkaa tavallisesti instrumentaalisella osalla, jonka aikana tanssijat lyövät tahtia kastanjeteilla tai kitaralla. Aragoniassa käytetään säestyksessä tyypillisesti pientä kahdeksankielistä kitaraa guitarrillaa, näppäiltävää luuttusoitinta bandurriaa, triangelia, kastanjetteja ja tamburiinia. Muualla Espanjassa voidaan käyttää myös puhallinsoitin dulzainaa tai gaita-säkkipilliä. Kupletissa (copla) rytminlyönti lopetetaan, jotta yleisö kuulee laulun sanat. Rytmiltään jota on kolmijakoinen ja luonteeltaan sankarillinen ja energinen. Se saattaa kertoa rakkaudesta tai arkipäivän elämästä, ominaisesti humoristisesta ja ironisesta näkökulmasta. ==Lähteet== Luokka:Espanjan musiikki Luokka:Kansanmusiikki Luokka:Tanssit
Sardana

Sardana on espanjalainen tanssi, joka on Katalonian ja Baleaarien musiikkiperinnettä. Sardana on luonteeltaan uskonnollisaatelinen, ja sen juuret ovat luultavasti Antiikin Kreikassa. Sardanaa tanssitaan käsi kädessä, juhlallisesti piirissä ja pienimuotoisen musiikkiyhtyeen (cobla) säestämänä. Tavallisia instrumentteja ovat vaskipuhaltimet ja tulppakanavahuilu flaviol. Rytmi on monotoninen, ja ympyrä liikkuu melkein äänettömästi ja keskittyneesti. Sardanaa tanssitaan nykyisin sunnuntaiaamuisin Barcelonan monilla aukoilla. ==Lähteet== == Aiheesta muualla == Luokka:Espanjan musiikki Luokka:Kansanmusiikki Luokka:Tanssit
Lamar University

Lamar University (LU) on osavaltion ylläpitämä tutkimusyliopisto Yhdysvaltojen Texasin osavaltiossa, Beaumontin kaupungissa. Yliopistossa opiskelee noin 15 000 opiskelijaa. Vuonna 2010 lukuvuoden opinnot Lamarissa maksoivat noin 7 000 Yhdysvaltain dollaria. Alkuvaiheen opinnoissa on paljon yleis­sivistäviä perusopintoja.Parker, Kathleen: Colleges come up short on what students need to know, The Washington Post 15.8.2010. Viitattu 11.10.2016. Lamar Universityn opinto­aloista on erilaisissa ranking-selvityksissä arvostettu etenkin insinööri- ja sairaan­hoitaja­opintojen sekä verkko­kurssien tarjontaa. Vuonna 2016 Lamar valittiin maailman 20 lupaavimman joukkoon konsultti­yritys Firetailin raportissa yliopistoista, jotka voivat nousta maailman eliittiin vuoteen 2030 mennessä.Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon , Etelä-Saimaa 12.8.2016. Viitattu 10.10.2016. ==Lähteet== ==Aiheesta muualla== Luokka:Texasin yliopistot ja korkeakoulut
Nilotinibi

Nilotinibi (C28H22N7OF3) on heterosyklinen aromaattinen orgaaninen yhdiste. Yhdistettä voidaan käyttää lääketieteessä leukemian hoitoon. Nilotinibin on kehittänyt Novartis. ==Vaikutusmekanismi ja käyttö== Nilotinibi on tyrosiinikinaasientsyymin inhibiittori. Yhdiste sitoutuu syöpäsolujen tyrosiinikinaasiin ja estää syöpäsolujen kasvua. Lääkeaine hyväksyttiin Yhdysvalloissa imatinibille resistentin kroonisen myelooisen leukemian hoitoon vuonna 2007. Teholtaan nilotinibi on hieman imatinibia tehokkaampi ja vaikuttaa nopeammin. Vuonna 2012 nilotinibin myynnin arvo oli noin miljardi Yhdysvaltain dollaria.Axel Kleemann: Protein Kinase Inhibitors, Ullmann's Encyclopedia of Industrial Chemistry, John Wiley & Sons, New York, 2014. Viitattu 11.10.2016 ==Haittavaikutukset== Yleisimmät nilotinibin aiheuttamat haittavaikutukset ovat väsymys, pääkipu, huonovointisuus ja ihottuma. hieman harvinaisempia ovat ummetus, ripuli ja lihaskrampit. Yhdiste pidentää sydämen QT-aikaa. Nilotinibi voi myös aiheuttaa valtimotautia. ==Synteesi== Nilotinibin synteesin ensimmäisessä vaiheessa etyyli-3-amino-4-metyylibentsoaatti reagoi syanamidin kanssa muodostaen guanidiinijohdannaisen. Tämä välituote reagoi enamiineihin kuuluvan 3-(dimetyyliamino)-1-(3-pyridinyyli)-2-propen-1-onin kanssa pyrimidiinirenkaan. Seuraavassa vaiheessa tämän tuotteen esteriryhmä reagoi 3-bromi-5-(trifluorimetyyli)aniliinin ja 4-metyyli-imidatsolin reaktiotuotteen kanssa nilotinibiksi. ==Lähteet== Luokka:Lääkkeet Luokka:WHO:n tärkeimmät lääkkeet
Kaikki mussa rakastaa kaikkea sun

”Kaikki mussa rakastaa kaikkea sun” on neljäs single suomalaislaulaja Anna Abreun kuudennelta studioalbumilta Sensuroimaton versio. Singlen julkaisi 14. huhtikuuta 2016 Warner Music Finland. Kappaleen ovat säveltäneet Jonas W. Karlsson, Thomas Kirjonen sekä Lasse Kurki ja sanoittaneet Kurki, Maija Vilkkumaa sekä Abreu itse.http://www.fono.fi/KappaleenTiedot.aspx?kappale=kaikki+mussa+rakastaa&ID;=5e21864f-d6ad-43f4-ad4f-2315327596d6 Kappale nousi Suomen virallisella listalla suoraan latauslistan ykköseksi viikolla 16/2016. Singlelistalla se oli parhaimmillaan 11. sijalla samalla viikolla. Striimatuimmat-listalla kappaleen paras sijoitus oli 20:s viikolla 17/2016 ja radiosoittolistalla 32:s viikolla 18/2016.http://ifpi.fi/tilastot/virallinen- lista/artistit/anna+abreu/kaikki+mussa+rakastaa+kaikkea+sun Abreun mukaan kappale kertoo "siitä tunteesta, kun rakastaa jotain niin paljon, että se pelottaa"http://yle.fi/ylex/musiikki/biisit/3-8807539 sekä "kaukosuhteesta ja siihen liittyvästä kaipauksesta". Abreu esitti kappaleen jo ennen sen julkaisua Saturday Night Live -ohjelmassa MTV3-televisiokanavalla 2. huhtikuuta. == Lähteet == Luokka:Anna Abreun kappaleet Luokka:Vuoden 2016 kappaleet
Javier Echevarría

Mons. Javier Echevarría Rodríguez (14. kesäkuuta 1932 Madrid, Espanja – 12. joulukuuta 2016 Rooma, Italia) oli katolisen kirkon henkilöprelatuurin Opus Dein prelaatti. Hän asui Opus Dein pääkonttorissa Roomassa. == Elämä == Echevarría syntyi kahdeksanlapsisen perheen kuopuksena vuonna 1932. Hän aloitti oikeustieteen opiskelunsa Madridissa ja päätti ne Roomassa. Echevarría oli sekä siviililain että kanonisen oikeuden tohtori. Hän liittyi Opus Deihin 16-vuotiaana vuonna 1948 ja kun hänet 7.8.1955 vihittiin papiksi, oli hän Opus Dein seitsemäs pappi. Hän toimi katolisessa kirkossa pyhimyksenä arvostetun Josemaría Escriván sihteerinä vuodesta 1953 tämän kuolemaan saakka eli vuoteen 1975. Vuodesta 1966 hän oli Opus Dein yleisneuvoston jäsen. Kun Álvaro del Portillo vuonna 1975 nimitettiin Opus Dein prelaatiksi, tuli Echevarríasta tämän pääsihteeri. Kun katolinen kirkko asetti vuonna 1982 Opus Dein kirkon henkilöprelatuuriksi, tuli hänestä Opus Dein yleisvikaari. Vuodesta 1981 hän oli konsulttina kirkon pyhien asiain kongregraatiossa ja kleeruksen kongregraation jäsen. 20\. huhtikuuta 1994 nimitti paavi Johannes Paavali II hänet Opus Dein prelaatiksi sen jälkeen kun Opus Dein yleiskokous oli valinnut hänet del Portillon seuraajaksi. 6. tammikuuta 1995 vihki paavi hänet Pietarinkirkossa piispaksi. Hän toimi suurkanslerina paavillisessa Santa Crocen yliopistossa, Navarran yliopistossa ja Universidad de Piura -yliopistossa Perussa, jotka ovat kaikki Opus Dein jäsenten perustamia yliopistoja. Opus Dein prelaattina Echevarría edisti aktiivisesti Opus Dein leviämistä kaikkialla maailmassa. Hän perusti Opus Dein apostolisen toiminnan 15 maahan: Liettuaan (1994), Slovakiaan, Libanoniin, Panamaan ja Ugandaan (1996), Kazakstaniin (1997), Etelä-Afrikkaan (1998), Sloveniaan ja Kroatiaan (2003), Latviaan (2004), Venäjälle (2007), Indonesiaan (2008), Romaniaan ja Koreaan (2009) ja Sri Lankaan (2011). Hän teki paljon pastoraalisia matkoja näihin ja moniin muihin maihin kannustaen Opus Dein jäseniä heidän apostolaatissaan. Suomessa hän viraili useita kertoja, viimeksi kesällä 2016. Hän kirjoitti myös useita aiheeseen liittyviä kirjoja. == Lähteet == == Aiheesta muualla == * Javier Echevarría (catholic-hierarchy.org) * * http://opusdei.fi/fi-fi/article/elamakerta-2/ Luokka:Katoliset piispat Luokka:Espanjalaiset papit Luokka:Opus Dei Luokka:Vuonna 1932 syntyneet Luokka:Vuonna 2016 kuolleet
Paikallishistoria

Paikallishistoria on historiantutkimusta maantieteellisesti rajatulla alueella, ja se keskittyy usein paikallisyhteisöön. Paikallishistoriassa korostuvat historian kulttuuri- ja sosiaalihistorialliset näkökulmat. Menneisyyden merkittäviksi koettuja tapahtumia on paikallisyhteisössä usein dokumentoitu esimerkiksi muistolaattoihin ja suulliseksi historiaksi. Paikallisyhteisön historiaa dokumentoivat usein paikalliset historialliset yhdistykset (esimerkiksi kylä- ja kaupunginosayhdistykset) tai ryhmät, jotka ovat muodostuneet jonkin paikallisen historiallisen rakennuksen tai muun historiallisen kohteen säilyttämiseksi. Paikallishistoriaa käsitelevät teokset voivat olla joko harrastajahistorioitsijoiden tai jonkin organisaation palveluksessa toimivien ammattihistorioitisijoiden kirjoittamia. Yksi paikallishistorian merkittävä ulottuvuus on sellaisten dokumenttien julkaisu ja luettelointi, joita säilytetään jonkin tietyn aihepiirin paikallisissa tai kansallisissa arkistoissa. Useissa maissa tunnetaan paikallishistorian ohella laajempi paikallisperinteen käsite, joka tarkoittaa kaiken tiettyyn paikkakuntaan littyvän perinteen tutkimusta (esimerkiksi historia, kansatiede, maantiede, luonnontieteet, historia ja niin edelleen). ==Aiheesta muualla== * Digi: Yleisten kirjastojen digitoimaa aineistoa (avainsana "paikallishistoriat", digitoitu mm. Suomen kuntien historiateoksia) *
Laitikkalan taistelu

Laitikkalan taistelu oli Pälkäneen pitäjän Laitikkalan kylässä 25. huhtikuuta 1918 käyty Suomen sisällissodan taistelu, jonka aikana Lempäälän suunnasta vetäytyneet punaiset murtautuivat valkoisten rintamalinjan läpi edetäkseen kohti Lahtea. == Taistelu == Rintama oli maaliskuun viimeisellä viikolla vakiintunut Pälkäneellä niin, että punaiset olivat ryhmittyneet Mallasveden, Pinteleen, Kyllönjoen ja Ilmoilanselän eteläpuolelle. Huhtikuun 6. päivänä tapahtuneen Tampereen valtauksen jälkeen punaisten pakolaiskolonnia alkoi siirtyä Länsi-Suomesta kohti itää. 25. huhtikuuta Lempäälän suunnalta lähteneet punaiset päättivät murtautua valkoisten rintamalinjan läpi päästäkseen Hauhon kautta Lahteen johtavalle maanteille. Kiivaiden taistelujen jälkeen valkoiset joutuivat lopulta perääntymään määrältään ylivoimaisen vastustajan edessä ja punaiset pääsivät jatkamaan etenemistään Hauhon suuntaan, jossa ne liittyivät Hämeenlinnasta tulleeseen tuhansien punaisten pakolaiskuormastoon. Hauhon ja Syrjäntaan taistelujen jälkeen punaiset pääsivät etenemään Lahden seudulle, jossa he lopulta jäivät saksalaisten ja valkoisten saartorenkaan sisälle. Valkoisten puolelta Laitikkalan taisteluun osallistui yksi komppania Adolf Renvaldin komentamasta 1. Etelä-Pohjanmaan reservipataljoonasta, Johan Linsénin johtama 8. Porin rykmentin pataljoona sekä Pohjois-Hämeen suojeluskuntalaisia. Taistelussa kaatui 34 valkoista, jotka olivat pääosin Pohjanmaalta, Ylöjärveltä ja Teiskosta. Punaisten tappioista ei ole tarkkaa tietoa, esimerkiksi Suomen sotasurmat -tietokanta ei tunne yhtään Pälkäneellä 25. huhtikuuta kuollutta punaista. == Muistomerkki == Laitikkalassa kaatuneille valkoisille pystytettiin muistomerkki taistelun ensimmäisenä vuosipäivänä 25. huhtikuuta 1919. Se sijaitsee Heikkilän talon pellolla aivan nykyisen kantatie 57:n vieressä. == Lähteet == Luokka:Hämeen rintaman taistelut Luokka:Pälkäne Luokka:Pirkanmaan historia
Luettelo suomalaisista Nobel-palkinnon saaneista

Tämä on luettelo suomalaisista Nobel-palkinnon saaneista. Vuosi Palkinnon saaja (syntynyt–kuollut) Palkinto Palkittu yhdessä Perustelu 1939 Frans Emil Sillanpää (1888–1964) Kirjallisuus Syvällisestä käsityksestä maan maanviljelijöistä ja heidän suhteensa luontoon. 1945 Artturi Ilmari Virtanen (1895–1973) Kemia Saavutuksista maatalous- ja ravintokemian alalla. 1967 Ragnar Granit (1900–1991) Lääketiede Haldan Keffer Hartlinen ja George Waldin kanssa. Näkemisen fysiologiset ja kemialliset prosessit. 2008 Martti Ahtisaari (1937–2023) Rauhanpalkinto Merkittävistä ponnistuksista kansainvälisten konfliktien ratkaisemiseksi. 2016 Bengt Holmström (s. 1949) Taloustiede Oliver Hartin kanssa. Sopimusteorian kehittämisestä. == Huomautukset == == Lähteet == suomalaiset Nobel-palkinnon saaneista
Rungon seisake

Rungon seisake (, ratakm 184+778) on lakkautettu seisake Kaarinan Piikkiössä rantaradalla. Se avattiin 15. syyskuuta 1931 ja lakkautettiin 26. toukokuuta 1979. Rungon kautta kuljetettiin muun muassa Pukkilan kartanon ja Kosken tilan maidot. Seisakkeen vieressä oli Rungon tasoristeys, joka sijaitsi valtatie 1:n vanhimmalla linjauksella. Nykyään tasoristeys on korvattu Rungontien alikulkutiellä. ==Lähteet== Luokka:Varsinais-Suomen lakkautetut rautatieliikennepaikat Luokka:Kaarinan liikenne
Villisin seisake

Villisin seisake (ratakm 177+739) on lakkautettu seisake Paimiossa rantaradalla lähellä Kaarinan ja Paimion rajaa. Villisi avattiin 1. heinäkuuta 1937 lähinnä maidonkuljetuksen takia Tammisilta–Hepojoki-kylätien viereen. Nimensä seisake sai vuosisatoja vanhasta Villisten kylästä, jota paikalliset kutsuivat Villisiksi. Seisakkeen liikenne jäi hiljaiseksi, ja se lakkautettiin 31. toukokuuta 1975. Seisakkeen vieressä oli puolipuomilaitos nimeltään Villisi. == Lähteet == Luokka:Varsinais-Suomen lakkautetut rautatieliikennepaikat Luokka:Paimion liikenne Luokka:Paimion rakennukset ja rakennelmat
Toikkalan seisake

Toikkala (, ratakm 174+222) on lakkautettu seisake Paimion kaupungissa rantaradalla. Seisake avattiin 15. syyskuuta 1931. Viimeinen pysähdys seisakkeella tehtiin 25. toukokuuta 1979 Turun ja Paimion välisen paikallisliikenteen päättyessä. Toikkalan seisake lakkautettiin seuraavana päivänä 26. toukokuuta. Seisakkeesta noin 40 metriä Helsingin suuntaan sijaitsi Toikkalan tasoristeys, joka on korvattu hieman sivummalla olevalla alikulkutiellä. == Lähteet == Luokka:Varsinais-Suomen lakkautetut rautatieliikennepaikat Luokka:Paimion liikenne Luokka:Paimion rakennukset ja rakennelmat
Makarlan seisake

Makarlan seisake (, ratakm 181+049) on lakkautettu seisake Kaarinan Piikkiössä Makarlan alueella rantaradalla. Seisake avattiin 15. syyskuuta 1931 ja lakkautettiin 26. toukokuuta 1979, jolloin Turun ja Paimion välinen paikallisliikenne lopetettiin. Seisakkeella oli valkoinen, mustalla kirjoituksella ollut kyltti. Sen vieressä oli Makarlan tasoristeys, joka on korvattu kevyen liikenteen alikulkutunnelilla. Seisakkeen ratavartijan talo on purettu, mutta sen kellari, varasto- ja saunarakennus ovat edelleen olemassa. == Lähteet == Luokka:Varsinais-Suomen lakkautetut rautatieliikennepaikat Luokka:Kaarinan liikenne
Chef

Chef voi tarkoittaa ainakin seuraavia: * Chef, hahmo South Park -animaatiosarjassa * Chef, Jon Favreaun ohjaama elokuva vuodelta 2014. == Katso myös == * Robert Chef d’Hôtel (1922–2019), ranskalainen pikajuoksija, keskimatkojen juoksija ja olympiamitalisti * Chef-Boutonne, kunta Deux- Sèvresin departementissa Ranskassa.
Turf

Turf on Ruotsissa kehitetty reaaliaikainen mobiilipeli. Pelin on kehittänyt Andrimon-niminen kehittäjäryhmä. Pelin ensimmäinen versio otettiin käyttöön Ruotsissa 2010, ja ensimmäiset pelialueet tulivat Suomeen 2012. Turf- ulkoilupelin perimmäinen päämäärä on motivoida pelaajat ulos liikkumaan fyysisesti todellisessa maailmassa. Pelin iskulause "Outdoor addiction" ("Hulluna ulkoiluun") kertoo tästä. Turf-pelin sovellus on saatavilla sekä Android- että iOS-älykännyköille ja tableteille. Rekisteröityneitä pelaajia oli vuoden 2016 kesällä maailmanlaajuisesti noin 170 000. Turfissa pelikohteita (Zone) löytyy kymmeniä tuhansia ympäri maailmaa. Zoneja on myös ympäri Suomea - yhteensä yli 3750 kpl elokuussa 2019. Tällainen zone on pieni virtuaalinen alue, joka näkyy vain Turf-kartalla. Zonet on pääasiassa sijoitettu kiinnostavien kohteiden lähelle (kiinnostavat tai tärkeät rakennukset, muistomerkit, luonnonkauniit paikat, sillat, kirkot yms.). == Pelaaminen == Pelin idea on mennä paikan päälle zone-alueen sisälle mukanaan älykännykkä, jossa on Turf-sovellus käynnissä ja mobiilidata sekä GPS aktiivisena. Tällöin zone siirtyy hetken kuluttua pelaajan "haltuun". Haltuunotosta saa pisteitä, ja pisteitä tulee myös tunneittain niin kauan, kunnes joku toinen pelaaja ottaa zonen haltuunsa. Eniten pisteitä kerännyt pelaaja voittaa pelikierroksen. Erilaisia saavutuksia pelissä palkitaan virtuaalisilla mitaleilla. Kilpailu käydään sekä alueittain, maittain että maailmanlaajuisesti. Pelaaja on mukana sen alueen tuloslistalla, jossa hän on ottanut eniten zoneja haltuunsa pelikierroksen aikana. Pelikierros kestää kuukauden ja kierros alkaa/päättyy jokaisen kuukauden ensimmäisenä sunnuntaina klo 13 Suomen aikaa. Kierroksen lopussa jaetaan mainetta ja kunniaa eniten pisteitä keränneille pelaajille. Pelissä liikutaan tehokkaimmin polkupyörällä, mutta osallistua voi myös esimerkiksi kävellen. Kaikki lailliset kulkuvälineet ovat periaatteessa sallittuja. Zonen haltuunotto edellyttää, että pelaaja henkilökohtaisesti ja fyysisesti on zonen alueella haltuunottohetkellä. Jokainen maa on jaettu alueisiin (Region). Suomessa on tällä hetkellä seitsemän tällaista aluetta: Etelä-Suomi, Länsi- ja Sisä-Suomi, Itä-Suomi, Lounais-Suomi, Pohjois-Suomi, Lappi ja Ahvenanmaa. Maat jossa Turf-peli on saatavilla virallisesti ja joissa sitä pelataan ovat Ruotsi, Norja, Tanska, Islanti, Suomi, Alankomaat, Iso-Britannia ja Etelä-Korea. USA on myös jaettu alueisiin, mutta peli ei vielä ole virallisesti saatavilla siellä. Zoneja löytyy muun muassa Saksasta, Ranskasta, Espanjasta ja Italiasta. == Lähteet == == Aiheesta muualla == * Turf-pelin virallinen kotisivu * Turf-pelin ohje-wiki * Suomenkielinen Turf-sivusto * Hufvudstadsbladetin uutinen 10.08.2015 Luokka:Mobiilipelit
Pekka Luhtanen

Pekka Luhtanen (s. 1937) on suomalainen yritysjohtaja, koulutukseltaan ekonomi. Hän sai vuonna 1989 vuorineuvoksen arvonimen. Hän oli Luhdan, sittemmin L-Fashion Group, toimitusjohtaja vuodesta 1972 ja myöhemmin hallituksen puheenjohtaja. Perheyrityksen perusti hänen isoisänsä Vihtori Luhtanen.Facta 2001, Täydennysosa 1990, WSOY 1990, s. 349 ==Teokset== * Elämäni langat ja linjat. V. Luhtanen Oy, Luhta Oy, L-fashion group Oy vuosina 1958-1999 perheyhtiöstä sukuyhtymäksi, omakustanne 2004 == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1937 syntyneet Luokka:Elävät henkilöt Luokka:Suomalaiset muotialan vaikuttajat
Pamela Sue Martin

Pamela Sue Martin (s. 5. tammikuuta 1953 Westport, Connecticut) on yhdysvaltalainen näyttelijä. Martin suuntasi Hollywoodiin jo nuorena ja sai sieltä pian elokuvarooleja. Hän näytteli parikymmenvuotiaana muun muassa elokuvassa S/S Poseidonin seikkailu (1972). 1970-luvun lopulla hänellä oli pääosa Hardy-pojat- ja Neiti Etsivä -kirjoihin perustuvassa amerikkalaisessa televisiosarjassa The Hardy Boys/ Nancy Drew Mysteries. Vuosina 1981–1984 Martin oli mukana saippuasarja Dynastiassa, jossa hän esitti Fallon Carringtonia. Martin halusi lähteä sarjasta neljän tuotantokauden jälkeen, joten Fallonin rooliin siirtyi myöhemmin brittinäyttelijä Emma Samms. Martin on myöhemmällä urallaan työskennellyt teatterin parissa. == Yksityiselämä == Martin on ollut naimisissa kolme kertaa, ja hänellä on yksi lapsi. Martin on kertonut kärsineensä kroonisesta virtsarakon tulehduksesta. Hänen murheenaan on ollut myös hiustenlähtö, jonka vuoksi hän joutui käyttämään Dynastian kuvauksissa peruukkia. Terveyssyyt saivat hänet jättämään Hollywoodin kiireisen elämänrytmin ja muuttamaan Idahoon. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Nova Southeastern University

Nova Southeastern University (NSU) on yhdysvaltalainen yksityinen yliopisto Floridan osavaltion Fort Lauderdalessa. Syksyllä 2015 sillä oli noin 23 000 opiskelijaa, joista valtaosa (vajaat 19 000) graduate-tason opiskelijoita. Yliopisto käsittää 18 tiedekuntaa (colleges and schools), jotka tarjoavat yli 175 koulutusohjelmaa yli 250 pääaineessa. Yliopisto perustettiin vuonna 1964 teknillisenä korkeakouluna nimeltä Nova University of Advanced Technology. Vuosina 1970–1994 sen nimenä oli Nova University. Sen kutsumanimi oli aiemmin Nova, nyttemmin yleensä NSU. Vuonna 2016 NSU valittiin maailman 20 lupaavimman ”haastaja­yliopiston” joukkoon konsultti­yritys Firetailin raportissa yliopistoista, jotka voivat nousta yliopisto­maailman eliittiin vuoteen 2030 mennessä.Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon , Etelä-Saimaa 12.8.2016. Viitattu 10.10.2016. ==Lähteet== == Aiheesta muualla == Luokka:Floridan yliopistot ja korkeakoulut
Kari Lumme

Kari Antero Lumme (19. heinäkuuta 1942 Oulu – 23. marraskuuta 2013 Espoo)Kuolinilmoitus, Helsingin Sanomat 15.12.2013 oli suomalainen tähtitieteilijä. Hän oli Helsingin yliopiston tähtitieteen henkilökohtainen ylimääräinen professori vuodesta 1985. Hänen tutkimuskohteitaan olivat esimerkiksi säteilyn siirtymisen yleinen teoria ja Aurinkokunnan ilmakehättömien kappaleiden valon heijastus.Facta 2001, Täydennysosa 1990, WSOY 1990, s. 349 Pikkuplaneetta 2600 Lumme on nimetty Kari Lumpeen mukaan. == Lähteet == Luokka:Suomalaiset tähtitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1942 syntyneet Luokka:Vuonna 2013 kuolleet
Ilkka Ilmola

Ilkka Kullervo Ilmola (s. 10. kesäkuuta 1940 Joensuu) on kenraaliluutnantti evp, joka tunnetaan myös eräkirjailijana. ==Henkilöhistoria== Ilmola syntyi kenraaliluutnantti Paavo Ilmolan ja Saara Kalliovaaran perheeseen. Hänen ensimmäinen puolisonsa oli Marja Tuulikki Seppälä (k. 1984) ja toinen on Raija-Liisa Heikkinen. Ilmola tuli ylioppilaaksi 1960 ja valmistui Kadettikoulusta 1963 ja Sotakorkeakoulusta 1973. Hän toimi Hämeen ratsujääkäripataljoonassa opetusupseerina 1963–1964, silloisessa Kanta- aliupseerikoulussa Lappeenrannassa kouluttajana 1964–1970 ja komppanianpäällikkönä 1970–1971, Sotakorkeakoulun opettajana 1973–1978, Lapin jääkäripataljoonan komentajana 1979–1983, Pohjois-Suomen sotilasläänin yleisesikunnan osastopäällikkönä 1983–1986, Karjalan jääkäriprikaatin komentajana 1986–1988, Puolustusvoimain Pääesikunnan koulutusosaston päällikkönä 1988–1990, jalkaväen tarkastajana 1990–1992 sekä maavoimapäällikkönä 1993-95. Itäisen maanpuolustusalueen komentaja hän toimi 1995-2000. Hänet ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1982, everstiksi 1988, kenraalimajuriksi 1990 ja kenraaliluutnantiksi 1993. Ilmolan isän isoisä oli venäläinen Ivan Ivkov (1840–1926), joka toimi varusmestarina Haminan kadettikoulun palveluksessa. Ilmolan vuonna 1881 syntynyt isoisä Nikolai muutti perheensä sukunimen Ilmolaksi heti Suomen itsenäistymisen jälkeen 1918. ==Kirjallinen tuotanto== Metsästystä harrastava Ilmola on julkaissut kaksi eräkirjaa sekä romaanin sukunsa venäläisjuurista.Kirjasampo: Ilkka Ilmola * Kenraali kairassa, Otava, 2012 * Moskun mailla, Otava, 2014 *Ivan varusmestari, Mediapinta Oy, 2016 == Lähteet == Luokka:Suomalaiset kenraalit Luokka: Suomalaiset kirjailijat Luokka:Vuonna 1940 syntyneet Luokka:Elävät henkilöt
Olavi Luukkanen

Martti Olavi Luukkanen (s. 1944) on suomalainen metsätieteilijä. Hän on ollut Helsingin yliopiston kehitysmaiden metsänhoidon henkilökohtainen ylimääräinen professori vuodesta 1984. Hänen tutkimuskoteitaan ovat olleet dendrologia, puiden fotosynteesi ja trooppinen metsänhoito.Facta 2001, Täydennysosa 1990, WSOY 1990, s. 350WSOY Iso Tietosanakirja 5. osa, s. 398, WSOY 1996 Luukkanen on johtanut vuonna 2002 perustettua Viikin tropiikki- instituuttia.Tropiikkitutkimus uudistuu Helsingin yliopistossa. Ulkoministeriö, Uutiset, 11.6.2002 Luukkanen toimi Östra Finlands Nationin Inspehtorina kahteen otteeseen vuosina 1986-1993 ja 2003-2011. == Lähteet == Luokka:Suomalaiset metsätieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1944 syntyneet Luokka:Elävät henkilöt
Viikin tropiikki-instituutti

Viikin tropiikki-instituutti (Vitri) on vuonna 2002 perustettu Helsingin yliopiston maatalous-metsätieteellisen tiedekunnan metsätieteiden laitoksen osa. Tropiikki-instituuttia johti pitkään professori Olavi Luukkanen.Tropiikkitutkimus uudistuu Helsingin yliopistossa. Ulkoministeriö, Uutiset, 11.6.2002 viitattu 11.10.2016 Hänen jälkeensä on johtajana toiminut professori Markku Kanninen. Instituutin juuret ovat Thaimaan kanssa tehdyssä yhteistyössä, joka alkoi 1980.Global Finland ==Lähteet== ==Aiheesta muualla== * Viikki Tropical Resources Institute Luokka:Helsingin yliopisto
Maija Länsimäki

Maija-Liisa Länsimäki (s. 1946) on suomalainen kielentutkija, oppiarvoltaan filosofian tohtori. Hän on ollut Kotimaisten kielten keskuksen Kielitoimiston toimistopäällikkö 1990 alkaen. Hänen tutkimuskohteitaan ovat murteet ja suomen kielen johto-oppi.Facta 2001, Täydennysosa 1990, WSOY 1990, s. 351 == Lähteet == Luokka:Suomalaiset kielitieteilijät Luokka:Kotimaisten kielten keskus Luokka:Vuonna 1946 syntyneet Luokka:Elävät henkilöt
Xpress 200

Xpress 200 on ATI:n julkaisema piirisarja. Piirisarja tukee AMD64-yhteensopivia suorittimia, jotka käyttävät Socket 754- tai Socket 939 -suoritinkantaa tai Intelin puolelta LGA 775- ja Socket 478 -suoritinkantoihin meneviä suorittimia kuten Pentium 4, Pentium D ja Celeron. ATI uudelleennimesi Xpress 200 CrossFire Edition -piirisarjan CrossFire Xpress 1600:ksi. Kun AMD osti ATI:n, AMD uudelleennimesi Crossfire Xpress 1600 -piirisarjan AM2-alustaa käyttävänä AMD 480X CrossFire -piirisarjaksi. == Tyypilliset ominaisuudet == *22 PCI-E-väylää.http://techreport.com/review/7588/ati-radeon- xpress-200-chipset *HyperTransport on 16-bittinen 1ghz kellotaajuudella. *8 kpl usb 2.0 -liittimiä.http://www.hardwaresecrets.com/ati-radeon- xpress-200-for-intel-platform ==Lähteet== Luokka:ATI Technologies Luokka:Piirisarjat
Jaakko Malmivuo

Jaakko Antero Valdemar Malmivuo (s. 27. maaliskuuta 1944 Helsinki) on suomalainen tekniikantutkija. Hän on ollut Tampereen teknillisen korkeakoulun bioelektroniikan professori 1987–2010. Hänen tutkimuskohteenaan on ollut sydänsairauksien tietokoneavusteinen diagnosointi.Facta 2001, Täydennysosa 1990, WSOY 1990, s. 355 2010–2014 Hän oli Aalto-yliopiston sähkötekniikan ja automaation laitoksen professori.Jaakko Malmivuon cv Malmivuo oli 1990-luvun alkuun asti sivutoiminen ooppera- ja konserttilaulaja.Erkki Mikolan sivu Hän on ollut Ragnar Granit Säätiön hallituksen puheenjohtaja. Malmivuo on saanut IEEE:n fellow-arvonimen vuonna 2007. == Kirjallisuutta == * == Lähteet == Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1944 syntyneet Luokka:Elävät henkilöt Luokka:IEEE:n ansioituneet jäsenet
Rauno Alliku

thumb|Alliku Suomen ja Viron välisessä jalkapallo-ottelussa Turussa Rauno Alliku (s. 2. maaliskuuta 1990) on virolainen jalkapalloilija. Hän pelaa Viron pääsarjassa FC Floran edustusjoukkueessa. Juniorina hän pelasi SK Kalevin joukkueessa. Alliku on pelannut muutamia otteluita Viron jalkapallomaajoukkueessa. == Lähteet == Luokka:Vuonna 1990 syntyneet Luokka:Virolaiset jalkapalloilijat Luokka:Elävät henkilöt
Koiransilmät

Koiransilmät (Conyza) on asterikasvien (Asteraceae) heimoon kuuluva kasvisuku, johon luokitellaan 44 lajia.Catalogue of Life: Conyza Viitattu 27.10.2021. Monien lajitietokantojen luokittelussa koiransilmät yhdistetään kallioisten (Erigeron) sukuunSuomen Lajitietokeskus: Kallioiset – Erigeron Viitattu 16.12.2020., mutta toistaiseksi suvun synonymisointi ei ole yksimielinen. Koiransilmistä takaisin kallioisiin on siirretty muun muassa Suomessa uustulokkaana kasvava kanadankoiransilmä (Erigeron canadensis, syn. Conyza canadensis). == Lajeja == * Conyza ageratoides * marokonkoiransilmä (Conyza gouanii, syn. Erigeron gouanii) * Conyza montigena * Conyza stricta * Conyza subscaposa * valjukoiransilmä (Conyza sumatrensis, syn. Erigeron sumatrensis) == Lähteet == == Aiheesta muualla == * Finto: Kassu – Kasvien suomenkieliset nimet: Conyza Luokka:Asterikasvit
Paulius Klapatauskas

Paulius Klapatauskas (s. 23. lokakuuta 1974) on liettualainen karateka ja valmentaja. Hän on voittanut Kyokushinin keskisarjan Euroopan mestaruuden 1995 ja on moninkertainen Liettuan mestari.Paulius Klapatauskas karatemokykla.lt Viitattu 11.10.2016 Kyokushinin liiton hajottua useiksi eri liitoiksi Klapatauskas jatkoi WKO-liiton järjestämissä turnauksissa ja saavutti kaksi Euroopan mestaruutta, sekä yhden maailmanmestaruuden. ==Lähteet== Luokka:Liettualaiset karatekat Luokka:Kyokushinin harjoittajat Luokka:Vuonna 1974 syntyneet Luokka:Elävät henkilöt
University at Buffalo

University at Buffalo (UB, virallisesti The State University of New York at Buffalo) on yhdysvaltalainen yliopisto, joka kuuluu New Yorkin osavaltionyliopistoon (SUNY) ja on sen suurin ja arvostetuin yksikkö. UB:n kampukset sijaitsevat New Yorkin osavaltion Buffalossa ja sen suurimmassa esikaupungissa Amherstissä. Syksyllä 2015 UB:llä oli lähes 30 000 opiskelijaa, joista kolmannes graduate-tason opiskelijoita. Yliopisto tarjoaa 74 undergraduate-tason ja 190 graduate-tason koulutusohjelmaa. Ensimmäinen yritys yliopiston saamiseksi Buffaloon oli vuonna 1836, kun presbyteerinen kirkko perusti sinne oppilaitoksen nimeltä The University of Western New York, joka ei kuitenkaan koskaan käynnistynyt. Vuosikymmentä myöhemmin vuonna 1846 Yhdysvaltain presidentti Millard Fillmore perusti kaupunkiin lääketieteeseen keskittyneen koulun nimeltä The University of Buffalo, joka sittemmin laajeni monitieteiseksi yksityiseksi yliopistoksi. 1960-luvun alussa New Yorkin osavaltio osti oppilaitoksen ja yhdisti sen osaksi kasvavaa osavaltionyliopistoa SUNYa. Vuonna 2016 University at Buffalo sijoittui U.S. News & World Report -lehden Yhdysvaltojen yliopistorankingissä sijalle 99, ja julkisista yliopistoista sijalle 43. Times Higher Educationin vuosien 2015–2016 rankingissä UB sijoittui 191. parhaaksi yliopistoksi maailmassa. ==Koulutusalat== * arkkitehtuuri ja kaupunkisuunnittelu * humanistiset ja luonnontieteet * hammaslääketiede * kasvatustiede * tekniikka * oikeustiede * johtaminen * hoitotiede * farmasia ja farmakologia * terveydenhoito * sosiaalityö Luokka:New Yorkin osavaltion yliopistot ja korkeakoulut Luokka:Buffalo (New York)
University at Albany

University at Albany (virallisesti The State University of New York at Albany) on yhdysvaltalainen yliopisto, joka kuuluu New Yorkin osavaltionyliopistoon. University at Albanyn kolme kampusta sijaitsevat New Yorkin osavaltion pääkaupungissa Albanyssä ja Hudsonjoen toisella rannalla sijaitsevassa esikaupungissa Rensselaerissä. Syksyllä 2015 yliopistossa oli lähes 30 000 opiskelijaa, joista kolmannes graduate-tason opiskelijoita. Yliopisto tarjoaa 50 undergraduate-tason ja 138 graduate-tason koulutusohjelmaa. University at Albany sai alkunsa 1844 osavaltion opettajia kouluttavana normaalikouluna, kehittyi sitten kasvatustieteeseen erikoistuneeksi collegeksi ja lopulta monitieteiseksi korkeakouluksi, joka tuli osaksi SUNY-osavaltionyliopistoa vuonna 1962. Vuonna 2016 University at Albany sijoittui U.S. News & World Report -lehden Yhdysvaltojen yliopistorankingissä sijalle 128. Times Higher Educationin vuosien 2015–2016 maailman parhaiden yliopistojen rankingissä se sijoittui välille 226–250. University at Albanyn neljä tärkeintä tutkimusalaa ovat yhteiskuntatieteet, politiikka, biotieteet ja ilmastokysymykset. ==Koulutusaloja== * arkkitehtuuri ja kaupunkisuunnittelu * humanistiset ja luonnontieteet * hammaslääketiede * kasvatustiede * tekniikka * oikeustiede * johtaminen * hoitotiede * farmasia ja farmakologia * terveydenhoito * sosiaalityö Luokka:Albany (New York) Luokka:New Yorkin osavaltion yliopistot ja korkeakoulut